יוראי להב-הרצנו (נולד ב-5 באוגוסט 1988, כ"ב באב ה'תשמ"ח בתל אביב) הוא יו"ר ועדת האתיקה וחבר הכנסת מטעם מפלגת יש עתיד בכנסת ה-24. טרם בחירתו לכנסת שימש כיו"ר מועצת התלמידים של תל אביב-יפו במשך שלוש שנים ועמד בראש תא הנוער של מפלגת שינוי ומטה הצעירים של מפלגת יש עתיד.
ביוגרפיה.
ראשית חייו.
ללהב-הרצנו תואר ראשון משולב במשפטים ובהיסטוריה של המזרח התיכון ואפריקה מאוניברסיטת תל אביב ותואר שני למנהלים במשפט ציבורי (ELLM) במסלול משולב מאוניברסיטת תל אביב ומאוניברסיטת נורת'ווסטרן בשיקגו.
התנדב לצה"ל לאחר שקיבל פטור מסיבות בריאותיות, ושירת כשש שנים. את השנתיים האחרונות לשירותו ביצע כחלק ממשלחת מערכת הביטחון להודו, לסרי לנקה ולנפאל. השתחרר בדרגת סרן.
פעילות ציבורית.
שימש כיו"ר מועצת התלמידים של תל אביב-יפו במשך שלוש שנים. עמד בראש תא הנוער של מפלגת שינוי.
הצטרף ל-"יש עתיד" בשנת 2013, הקים ועמד בראש "צעירי יש עתיד". התמודד למועצת העיר של הרצליה (מקום שלישי ברשימה) כחלק מרשימת יש עתיד. מוביל תאי הסטודנטים של המפלגה, סיירות השטח, תוכניות המנהיגות של יש עתיד, מערך קשרי החוץ של הצעירים, מרכז את פעילות הנוער ביש עתיד וכן כתב את תוכנית הצעירים של המפלגה.
פעילות פוליטית.
לקראת הכנסת ה-20 הוצב במקום ה-30 ברשימת המפלגה לכנסת, שקיבלה 11 מנדטים באותן בחירות ועל כן לא נכנס לכנסת.
הכנסת ה-21 וה-22.
הוצב במקום ה-15 ברשימת המפלגה ב, ועם הקמת רשימת "כחול-לבן" הוצב במקום ה-35 ונכנס לכנסת, בגיל 30, והיה חבר הכנסת הצעיר ביותר ב.
לקראת הבחירות לכנסת העשרים ושתיים הוצב במקום ה-35 ברשימת "כחול לבן" ולא נכנס לכנסת. עם זאת לאחר ההתפטרות של גדי יברקן וויתורו של עידן רול חזר למשכן.
הכנסת ה-23 וה-24.
לקראת הבחירות לכנסת העשרים ושלוש הוצב במקום ה-35. הוא לא נכנס לכנסת בתחילת כהונתה, אך הפך לחבר הכנסת ביוני 2020, בעקבות התפטרותו מהכנסת, על-פי "", שיזם חילי טרופר מסיעת כחול לבן. במהלכה, היה חבר משלחת הכנסת לאיגוד הבין-פרלמנטרי IPU, וכיהן בועדת העבודה, הרווחה והבריאות וועדת הקורונה.
לקראת הבחירות לכנסת העשרים וארבע בשנת 2021 הוצב להב-הרצנו במקום ה-14 ברשימת "יש עתיד" לכנסת ונכנס שוב לאחר שהמפלגה זכתה ב-17 מנדטים.
ב-17 בנובמבר 2021 נבחר ליו"ר ועדת האתיקה ה-17.
חיים אישיים.
להב-הרצנו מתגורר עם בן זוגו, צפריר אביר, דוקטורנט לפיזיקה, בתל אביב-יפו. דובר עברית, אנגלית וצרפתית.
אווז הוואי
קיקרו מוראיס
קיקרו מוראיס (בפורטוגזית: Cicero Moraes 13 בנובמבר 1982) הוא מעצב תְלַת מְמַדִ ברזילאי המתמחה בשיקום (שחזור) פנים פלילי ובתכנון, עיצוב ודוגמנות של תותבות אנושיות ושל בעלי חיים. הוא היה אחראי על שחזור הפנים למספר רב של דמויות דתיות והיסטוריות כמו אנטוניוס מפדובה, ולנטינוס הקדוש ועוד. עבודתו הידועה ביותר היא שחזור הפנים של אנטוניוס מפדובה. השחזור נעשה בשיתוף עם Centro Studi Antoniani, מוזיאון האנתרופולוגיה באוניברסיטת פדובה, מרכז טכנולוגי רנאטו ארצ'ר וקבוצת המחקר הארכאולוגי Arc-Team. השחזור נעשה כולו בתוכנה חופשית.
במהלך שנת 2013 מוריאס יצר 12 דגמים של שחזורי פנים פנים הקשורים לאבולוציה האנושית, שהוצגו בתערוכה "פנים של אבולוציה" במוזיאון המצרי הרוסירוקי (Rosicrucian Egyptian Museum) בקוריטיבה, ברזיל. כל התמונות נתרמו לוויקישיתוף והשתמשו בהם בפרסומים מדעיים.
מוראיס היה חלק מצוות של מומחים מתנדבים שכלל וטרינרים ומנתח פה שעסקו בהצלת חיות מחמד וחיות בר שהיו בסכנה בעזרת טכנולוגיית תלת מימד.
ג'ילי אמגרנד GS
ג'ילי אמגרנד GS (באנגלית: Geely Emgrand GS') הוא קרוסאובר, קומפקטי מתוצרת יצרנית הרכב הסינית ג'ילי אשר מיוצרת משנת 2016 ועד היום.
מארן ניהוף
ארדהורבאטי
ארדהורבאטי (בהונגרית: Erdőhorváti) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית ארדהורבאטי קטנה משמעותית בעשרות השנים האחרונות מ-778 תושבים בשנת 1990 עד 615 תושבים בשנת 2018 (ירידה של כ-20%).
בארדהורבאטי חיו יהודים.
גיירג'טרלו
גיירג'טרלו (בהונגרית: Györgytarló) הוא כפר במחוז בורשוד-אבאוי-זמפלן שבצפון מזרח הונגריה.
גיירג'טרלו היה בעבר חלק מהעיר שארושפטק והוכרז ככפר נפרד בשנת 1954.
הארומהוטה
הארומהוטה (בהונגרית: Háromhuta) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית הארומהוטה קטנה משמעותית בעשרות השנים האחרונות מ-221 תושבים בשנת 1990 עד 105 תושבים בשנת 2018 (ירידה של כ-52%).
בהארומהוטה חיו מעט יהודים לתקופת זמן מוגבלת.
פעם בחיים (סרט)
פעם בחיים (בשוודית: Livet är en schlager; תרגום חופשי: החיים הם שלאגר) הוא סרט שוודי משנת 2000, אשר הופק בשיתוף תאגיד השידור השוודי ותחנת הטלוויזיה TV 2.
עלילה.
מונה היא מעריצה של האירוויזיון, היא אמא לארבע בנות שכל אחת מהן נקראת בשם של כוכבת אירוויזיון: קיקי (על שם קיקי דניאלסון), אנה בוק, לנה (על שם לנה פיליפסון) וקרולה.
בעלה, בוסה, הוא מובטל והיא עובדת כמטפלת לדייוויד, אדם בעל שיתוק מוחין אך בעל כישרון במוזיקה.
יום אחד היא מחליטה לשלוח הקלטה שלה לשיר שכתב דייוויד למלודיפסטיבלן, תחרות קדם האירוויזיון השוודית. למרבה הפתעתה השיר מתקבל לתחרות, בן רגע היא מתפרסמת וזוכה לחשיפה תקשורתית, אך ניצבת בפני דילמה - האם לחשוף את האמת שהיא אינה הכותבת הבלעדית של השיר.
אמגרנד GE
אמגרנד GE (באנגלית: Emgrand GE) היא מכונית סלון מתוצרת יצרנית הרכב הסינית ג'ילי, אשר יוצרה בין השנים 2014–2018.
הדגם ההברידי הוצג באפריל 2018.
ברט איוואן
ברט איוואן (באנגלית: Bret Iwan; נולד ב-10 בספטמבר 1982) הוא שחקן קול ומדבב אמריקאי. הוא המדבב של מיקי מאוס, בעקבות מותו של ויין אלווין בשנת 2009.
ביוגרפיה.
נולד בשנת 1982 בארצות הברית בעיר פסדינה. איוואן למד בתיכון LeRoy, בין השנים 1996–2000. הוא סיים את לימודיו במכללת רינגלינג לאמנות ועיצוב בסרסוטה, פלורידה, בשנת 2004. איוואן היה בעבר מאייר על הולמרק.
בשנת 2009 החל לדבב את מיקי מאוס בסדרות "מועדון החברים של מיקי מאוס", "הסרטים המצוירים של מיני", "מיקי ומכוניות המירוץ" ו"".
קהילת יהודי אקל
הקהילה היהודית בכפר אקל (בסלובקית: Okoličná na Ostrove; בהונגרית: Ekel) שבסלובקיה נכחדה בשואה, ואינה מתקיימת עוד כיום.
תולדות הקהילה.
לא ידוע מתי החלה ההתיישבות היהודית באקל. חלק מהיהודים תושבי הכפר עסקו בחקלאות, והיו בעלי אדמות חקלאיות.
גורל יהודי הקהילה בשואה.
העדויות על הידרדרות מצב היהודים מתחילות מחורף 1938. בשנה זו נראה היה כי היציאה מאקל והעלייה לארץ נעשתה בעייתית, אולם לא בלתי אפשרית.
בינואר-פברואר 1939 החלו יהודי הקהילה להרגיש שדבר מה רע עומד לקרות, אך עדיין קיוו שאפשר יהיה להישאר באקל. מי שרצה להגר נתקל בקשיים לקבלת אישורי הגירה שהיו עולים כסף רב והיו שהצליחו להגר באופן לא חוקי.
בשנת 1939 החל דיון בנושא "חוק היהודים". "חוק היהודים" עסק בקביעת מחייתם וחייהם של היהודים. דוגמה לסעיף מתוך החוק: יהודי לא יוכל להיכנס לחוזה שכירות. היו מתנגדים בקרב האוכלוסייה הלא-יהודית להעברת החוק בטענה שזה יכול לגרום להתמוטטות המסחר והתעשייה.
בהמשך, המצב הכלכלי בקהילה החל להדרדר. מי שלא היה יכול להוכיח את אזרחותו, וגם יהודים שהגיעו לקהילה מאז שנת 1928 אולצו לעזוב את המדינה. במאי 1939 נאסר על הרבה יהודים לעסוק ביצור ובמסחר אך עדיין לא החלה אלימות פיזית כלפי יהודים. בחודש יוני באותה שנה הפגיעה הכלכלית הוחרפה. רוב אישורי הייצור בוטלו והאדמות הולאמו. בשלב זה כבר התחיל להיות חשש להרג המוני של יהודים ומתקיים גיוס בכפייה.
באוגוסט לא התאפשרו ליהודים קנייה או שכירה של חווה. כשלושה חדשים אחר כך, בנובמבר 1939 היו יהודים שהתנצרו במחשבה שכך יוכלו להציל את החוות שלהם. לאחר חודש אכן נמצאה דרך, בתנאים מסוימים, להשיג חסינות כדי שהחווה תישאר בידיים יהודיות. בדצמבר 1940 אחרוני היהודים ניסו למכור את אדמותיהם החקלאיות, גם במחירי הפסד.
בשנת 1944 נשלחו כל בני הקהילה למחנה ההשמדה אושוויץ.
גן לאומי בית שאן
גן לאומי בית שאן הוא גן ארכאולוגי הממוקם בתחום העיר בית שאן ובו נמצאים שרידי העיר מהתקופה הרומית ביזנטית. בסביבות הגן על התל שכנה בית שאן המקראית. בגן מתקיימים סיורים מודרכים ומופע אור קולי "לילות שאן". בגן הלאומי עובר נחל חרוד, שהוא נחל איתן.
האתר נחפר ונחשף על ידי ארכאולוגים מהאוניברסיטה העברית בשיתוף עם רשות העתיקות. הגילוי הארכאולוגי החשוב הראשון במקום, היה האמפיתיאטרון הרומי שנחשף ביוני 1960.
במהלך כל התקופה הרומית-ביזנטית היה המקום, שנקרא סקיתופוליס, עיר מפוארת עם מבני ציבור, בתי מרחץ, מתקני שעשועים, שווקים, נימפאונים, שערים מונומנטליים ורחובות מרכזיים צולבים (קארדו ודקומאנוס). בעיר היה בית כנסת עם פסיפס מרשים שנחשף בסוף שנות ה-60 של המאה ה-20, ומקדשים אליליים גדולים שהפכו אחר כך לכנסיות. העיר נהרסה ברעידת אדמה ("רעש שביעית") בשנת 749. ב-2010 נחשף בית כנסת שומרוני שנבנה ככל הנראה בסוף המאה החמישית לספירה.
בגן ניתן לראות רחובות וחנויות שנשתמרו מהתקופה, מקדש ותיאטרון רומי בן 7,000 מושבים, שהוקם בשלהי המאה השנייה.